Η **Αντωνία Τριχοπούλου** (γεννημένη το 1938) είναι επιδημιολόγος της διατροφής με ειδίκευση στην επίδραση της μεσογειακής διατροφής στην υγεία. Έχει χαρακτηριστεί ως «η μητέρα της μεσογειακής διατροφής».

Είναι Ομότιμη Καθηγήτρια της Ιατρικής Σχολής του Πανεπιστημίου Αθηνών, Πρόεδρος του Ελληνικού Ιδρύματος Υγείας (ΕΙΥ) και πρώην πρόεδρος της Ομοσπονδίας Ευρωπαϊκών Εταιρειών Διατροφής (*Federation of European Nutrition Societies*, FENS). Έχει δημοσιεύσει περισσότερες από 900 επιστημονικές εργασίες.

Το 2003 τιμήθηκε με τον Χρυσού Σταυρό του Τάγματος της Τιμής από τον τότε Πρόεδρο της Ελληνικής Δημοκρατίας, ενώ για τη συνολική προσφορά της στην επιστήμη εξελέγη τακτικό μέλος της Ακαδημίας Αθηνών στην Έδρα «Ιατρικές Επιστήμες: Επιδημιολογία και Δημόσια Υγεία» τον Δεκέμβριο του 2021 .

Σύζυγός της ήταν ο επιδημιολόγος Δημήτρης Τριχόπουλος.

Πρώιμος βίος και εκπαίδευση
---------------------------

Γεννήθηκε στην Αθήνα το 1938. Το 1961 αποφοίτησε από την Ιατρική Σχολή του Πανεπιστημίου Αθηνών, το 1963 ολοκλήρωσε τις σπουδές της στην Υγειονομική Σχολή Αθηνών (πλέον είναι τμήμα του Πανεπιστημίου Δυτικής Αττικής) και το 1965 περάτωσε την ειδικότητα της βιοπαθολογίας (μικροβιολογία). Έλαβε το διδακτορικό της στην Ιατρική από το Πανεπιστήμιο Αθηνών.

Σταδιοδρομία
------------

Το 1976, έγινε καθηγήτρια Ιατρικής στο Πανεπιστήμιο Αθηνών, στον τομέα της βιοχημείας. Διορίστηκε καθηγήτρια Διατροφής και Βιοχημείας στη Σχολή Δημόσιας Υγείας Αθηνών το 1977 και υπηρέτησε ως Κοσμήτορας της Σχολής από το 1985 έως το 1987.

Το 1994 της απονεμήθηκε ο τίτλος της επίκουρης καθηγήτριας διατροφής στη Σχολή Δημόσιας Υγείας του Πανεπιστημίου Χάρβαρντ. Κατά τη διάρκεια της σταδιοδρομίας της στη Σχολή Δημόσιας Υγείας στην Αθήνα (1990 – 1999) και στη συνέχεια στο Εργαστήριο Υγιεινής και Επιδημιολογίας του Πανεπιστημίου Αθηνών (2000 – 2019), διετέλεσε, επίσης, επικεφαλής του Συνεργαζόμενου Κέντρου Διατροφής του Παγκόσμιου Οργανισμού Υγείας.

Το 2006, υπήρξε ιδρυτικό μέλος του μη κερδοσκοπικού Ελληνικού Ιδρύματος Υγείας, στο οποίο είναι Πρόεδρος από το 2014. Για τη συνολική προσφορά της στην επιστήμη, εξελέγη τακτικό μέλος της Ακαδημίας Αθηνών στην Έδρα «Ιατρικές Επιστήμες: Επιδημιολογία και Δημόσια Υγεία» τον Δεκέμβριο του 2021.

Το ερευνητικό έργο της επικεντρώνεται στη διατροφή και ειδικότερα στο πρότυπο της μεσογειακής διατροφής. Η Τριχοπούλου ανέπτυξε το πρώτο τυποποιημένο σύστημα αξιολόγησης για την τήρηση της παραδοσιακής μεσογειακής διατροφής, το «Mediterranean Diet Score» (MDS). Το MDS και οι παραλλαγές του έχουν χρησιμοποιηθεί σε εκατοντάδες μελέτες με θέμα την αξιολόγηση της επίδρασης της τήρησης της μεσογειακής διατροφής στην υγεία σε όλο τον κόσμο.

Βραβεύσεις και τιμές
--------------------

Η Τριχοπούλου έχει λάβει πολλά βραβεία και τιμητικές διακρίσεις, μεταξύ των οποίων βρίσκονται τα κάτωθι:

* Χρυσός Σταυρός Τιμής, Προεδρία της Ελληνικής Δημοκρατίας, 2003
* Βραβείο για την διακεκριμένη πορεία της ως διατροφολόγος, Ομοσπονδία Ευρωπαϊκών Εταιρειών Διατροφής (*Federation of European Nutrition Societies*, FENS), 2011
* Τακτικό μέλος, Έδρα Ιατρικών Επιστημών, Επιδημιολογία και Δημόσια Υγεία, Ακαδημία Αθηνών, 2021

Παραπομπές
----------

1. ↑  Gostin, Alina-Ioana· Bogueva, Diana (21 Μαΐου 2021). *Nutritional and Health Aspects of Food in the Balkans* (στα Αγγλικά). Academic Press. σελ. 119. ISBN 978-0-12-820786-4.
2. ↑  Estabrook, Barry (2 Φεβρουαρίου 2021). *Just Eat: One Reporter's Quest for a Weight-Loss Regimen that Works* (στα Αγγλικά). Clarkson Potter/Ten Speed. σελ. 52. ISBN 978-0-399-58028-4.
3. 1 2  «Ελληνικό Ίδρυμα Υγείας».
4. ↑  «Antonia Trichopoulou». *IFMeD* (στα Αγγλικά). Ανακτήθηκε στις 24 Μαΐου 2023.
5. ↑  «Trichopoulou A - Search Results - PubMed». *PubMed* (στα Αγγλικά). Ανακτήθηκε στις 24 Μαΐου 2023.
6. ↑  «Antonia Trichopoulou».
7. ↑  «Αντωνία Τριχοπούλου - "Χρειαζόμαστε ιδιωτικά πανεπιστήμια με αυστηρούς κανόνες"». 29 Δεκεμβρίου 2021.
8. 1 2  «Τριχοπούλου Αντωνία». *Ακαδημία Αθηνών*. 18 Φεβρουαρίου 2022. Ανακτήθηκε στις 24 Μαΐου 2023.
9. 1 2 3 4 5 6 7  «Η Ακαδημία Αθηνών εξέλεξε ως Τακτικό Μέλος της την Καθηγήτρια Δρα Αντωνία Τριχοπούλου». 3 Δεκεμβρίου 2021.
10. ↑  Μπίστικα, Ελένη (2 Δεκεμβρίου 2014). «Η απώλεια ενός μοναδικού Ελληνα: ο καθηγητής Δημήτρης Τριχόπουλος που τίμησε την επιστήμη της Ιατρικής και τη χώρα μας διεθνώς…». *www.kathimerini.gr*. Ανακτήθηκε στις 24 Μαΐου 2023.
11. ↑  Trichopoulou, A.; Lagiou, P. (1997). «Healthy traditional Mediterranean diet: An expression of culture, history, and lifestyle». *Nutrition Reviews* **55** (11 Pt 1): 383–389. doi:10.1111/j.1753-4887.1997.tb01578.x. PMID 9420448.
12. ↑  Trichopoulou, A.; Kouris-Blazos, A.; Wahlqvist, M. L.; Gnardellis, C.; Lagiou, P.; Polychronopoulos, E.; Vassilakou, T.; Lipworth, L. *και άλλοι*. (1995). «Diet and overall survival in elderly people». *BMJ* **311** (7018): 1457–1460. doi:10.1136/bmj.311.7018.1457. PMID 8520331. PMC 2543726. .
13. ↑  Trichopoulou, A.; Costacou, T.; Bamia, C.; Trichopoulos, D. (2003). «Adherence to a Mediterranean diet and survival in a Greek population». *The New England Journal of Medicine* **348** (26): 2599–3108. doi:10.1056/NEJMoa025039. PMID 12826634.
14. 1 2  «Antonia Trichopoulou, MD, PhD | President of the Hellenic Health Foundation». *Mediterranean Diet Roundtable* (στα Αγγλικά). 26 Ιανουαρίου 2017. Ανακτήθηκε στις 10 Ιανουαρίου 2022.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* ORCID: 0000-0002-7204-6396

 |

 |